USADA hefur loksins afgreitt mál Sean O’Malley . Eftir að hafa fallið á lyfjaprófi í annað sinn verður hann laus allra mála þann 6. febrúar . Sean O’Malley er spennandi og skemmtilegur bardagamaður hjá UFC en hefur ekki barist síðan í mars 2018 . O’Malley átti að mæta Jose Alberto Quinonez í október 2018 en skömmu fyrir bardagann féll hann á lyfjaprófi . Ostarine fannst í lyfjaprófinu hans en O’Malley fékk bara sex mánaða bann þar sem talið var að efnið hefði komið úr menguðu fæðubótarefni . O’Malley átti síðan að snúa aftur síðasta sumar gegn Marlon Vera en aftur var hann dreginn úr bardaganum þar sem ostarine fannst í lyfjaprófinu hans . O’Malley fylgdist vel með fæðubótarefnunum sínum sem hann var að taka , hélt matardagbók og gekkst undir fleiri lyfjapróf til að komast að því hvaðan efnið væri að koma . Niðurstaða USADA var sú að O’Malley hefði ekki viljandi tekið inn efnið . Aftur náði O’Malley að sýna að ólöglega efnið hefði komið úr fæðubótarefni . O’Malley fékk því sex mánaða bann sem nær frá 6. ágúst 2019 . Hann getur því snúið aftur í keppni 6. febrúar . UFC hefur þegar bókað O’Malley í næsta bardaga en O’Malley mætir Jose Alberto Quinonez á UFC 248 þann 7. mars . Tveggja ára fjarvera hans á búrinu virðist því vera á enda .